Ոսկեձորի հանքարդյունաբերական համալիրի շահագործման ընթացքում առաջացող ազդեցության ցուցանիշների հաշվարկները և դրանց համեմատությունը գործող նորմատիվային պահանջների հետ ցույց է տալիս, որ բնապահպանական սահմանված նորմերի գերազանցումներ և խախտումներ չեն սպասվում: Մասնավորապես հիմնական ռիսկերը կապված են մթնոլորտային աղտոտվածության, արոտավայրերի փոխակերպման (վերածվում են հողային ռեսուրսների մշակման ոչ ենթակա տարածքների) և աղմուկի ազդեցության հետ, որոնք համաձայն հաշվարկների գտնվում են թույլատրելի բնապահպանական նորմերի սահմաններում: Ելնելով այս հանգամանքներից, բնակչության վերաբնակեցման կամ տարհանման անհրաժեշտություն առաջանալ չի կարող: